
PRASĪBAS PRETENDENTIEM UN IESNIEDZAMIE DOKUMENTI
	Nr.
	Prasība
	Iesniedzamie dokumenti

	
	Atbilstība profesionālās darbības veikšanai

	1.1.
	Pretendents ir fiziska vai juridiska persona vai šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus un atbilstoši Iepirkuma nolikuma prasībām ir iesniegusi piedāvājumu, lai piedalītos Iepirkumā.
	Pieteikums dalībai iepirkumā.

	1.2.
	Pretendents normatīvajos aktos noteiktajā kārtībā ir  reģistrēts Latvijas Republikas Uzņēmumu reģistra Komercreģistrā vai citā pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.
Prasība ir attiecināma arī uz pretendenta piesaistītajiem apakšuzņēmējiem un personām, uz kuru iespējām tas balstās, kā arī uz visiem piegādātāju apvienības vai personālsabiedrības biedriem (ja piedāvājumu iesniedz personālsabiedrība vai piegādātāju apvienība).
Prasībai attiecībā uz Pretendentu – fizisku personu ir jābūt izpildītai līdz Iepirkuma līguma noslēgšanai.
	Informāciju par Latvijā reģistrētiem pretendentiem iepirkumu komisija pārbauda Uzņēmumu reģistra tīmekļvietnē vai (attiecībā uz fiziskām personām – saimnieciskās darbības veicējiem) Valsts ieņēmumu dienesta saimnieciskās darbības veicēju reģistrā. Latvijā reģistrētam pretendentam reģistrācijas apliecības kopija nav jāiesniedz.
Ārvalstī reģistrētam Pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	1.3.
	Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.
[bookmark: _Hlk185067231]Ja Pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikums dalībai Iepirkumā ar drošu elektronisko parakstu  jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
	Dokuments, kas apliecina Pretendenta pārstāvja, kurš paraksta piedāvājuma dokumentus, pārstāvības (paraksta) tiesības.

	1.4.
	Pretendents var balstīties uz citu personu tehniskajām un profesionālajām spējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Pretendenta iesniegti pierādījumi, ka tā rīcībā būs nepieciešamie resursi, iesniedzot dokumentu (apliecinājumu vai vienošanos), kas apliecina šīs personas sadarbību konkrētā līguma izpildei un nepieciešamo resursu nodošanu  Pretendenta rīcībā gadījumā, ja ar Pretendentu tiek noslēgts Iepirkuma līgums.

	1.5.
	Pretendents var balstīties uz citu personu saimnieciskajām un finansiālajām spējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.
	Pretendenta iesniegti pierādījumi, ka tā rīcībā būs nepieciešamie resursi, iesniedzot dokumentu  (apliecinājumu vai vienošanos), kas apliecina šīs personas sadarbību konkrētā līguma izpildei, norādot, ka Pretendents un attiecīgā persona būs solidāri atbildīgi līguma izpildē, slēdzot ar Pasūtītāju trīspusēju līgumu.

	1.6.
	Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.
Piegādātāju apvienībai 10 dienu laikā pēc paziņojuma par Iepirkuma līguma slēgšanas tiesību piešķiršanu saņemšanas pēc savas izvēles jāizveidojas atbilstoši noteiktam juridiskam statusam vai jānoslēdz sabiedrības līgums.
 


	Starp piegādātāju apvienības dalībniekiem noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Vienošanās iekļauj šādu informāciju:
· Piegādātāju apvienības dibināšanas mērķis un vienošanās spēkā esamības termiņš;
· Katra apvienības dalībnieka paredzamā Iepirkuma līguma daļa, tiesības un pienākumi;
· Apliecinājums, ka visi personu apvienības dalībnieki, uz kuru saimnieciskajām un finansiālajām iespējām Pretendents balstās un kuri būs atbildīgi par Iepirkuma līguma izpildi, būs solidāri atbildīgi par Iepirkuma līguma izpildi gadījumā, ja tiks piešķirtas Iepirkuma līguma slēgšanas tiesības, norādot katra dalībnieka Iepirkuma līguma izpildes daļu;
· Informācija par piegādātāju apvienības vadošo dalībnieku;
· Pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā.
Ja Pretendents ir LR Uzņēmumu reģistrā  reģistrēta personālsabiedrība, tās biedru vienošanās Pretendentam nav jāiesniedz.
Prasības attiecībā uz tehniskajām un profesionālajām spējām un saimnieciskajām un finansiālajām spējām piegādātāju apvienības dalībnieki vai personālsabiedrības biedri var izpildīt kopā.

	1.7.
	Pretendents norāda visus apakšuzņēmējus un tiem nododamās Iepirkuma līguma daļas.
Pēc Iepirkuma līguma slēgšanas tiesību piešķiršanas, bet ne vēlāk kā uzsākot Iepirkuma līguma izpildi, Pretendentam būs jāiesniedz Iepirkuma līguma izpildē iesaistīto apakšuzņēmēju saraksts, kurā norāda apakšuzņēmēja nosaukumu, kontaktinformāciju un to pārstāvēttiesīgo personu. Iepirkuma līguma izpildes laikā Pretendentam būs jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Iepirkuma līguma izpildē.
	Apakšuzņēmēju saraksts un katra apakšuzņēmēja apliecinājums.


	
	Saimnieciskais un finansiālais stāvoklis

	2.1.
	Pretendenta finanšu (neto) apgrozījums (EUR bez PVN) iepriekšējo trīs noslēgto finanšu gadu laikā (par noslēgto finanšu gadu uzskata gadu, par kuru ir sagatavots un normatīvajos aktos noteiktajā kārtībā apstiprināts gada pārskats) vidēji gadā ir vismaz 600 000 EUR (seši simti tūkstoši euro). 
Pretendents, kas dibināts vēlāk, apliecina finanšu apgrozījumu par nostrādāto periodu un tam ir jāatbilst šajā punktā minētajai prasībai.
Ja piedāvājumu iesniedz piegādātāju apvienība vai personālsabiedrība, tad šī prasība attiecināma uz piegādātāju apvienības dalībnieku vai personālsabiedrības biedru kopējo vidējo gada finanšu (neto) apgrozījumu.

	Pretendenta rakstisks apliecinājums par iepriekšējo trīs noslēgto finanšu gadu apgrozījumu.
Par Latvijas Republikā reģistrēta Pretendenta apliecinājumā norādītās informācijas patiesumu (attiecībā uz  finanšu pārskatiem, kuri ir  iesniegti atbildīgajā institūcijā) Komisija pārliecināsies Uzņēmumu reģistra tīmekļvietnē.
Ja pretendents darbojas tirgū mazāk kā 1 (vienu) gadu un tam nav noslēgts finanšu gads, pretendentam jāiesniedz paraksttiesīgās personas apliecināta operatīvā peļņas vai zaudējuma aprēķina kopija.      
Ārvalstī reģistrētam pretendentam jāiesniedz atbilstoši sagatavoti, apstiprināti un attiecīgajā valsts kompetentajā institūcijā izsniegti dokumenti vai dokumentu kopijas par iepriekšējiem trīs finanšu gadiem, vai, ja pretendents ir dibināts vēlāk, informāciju par finanšu apgrozījumu (neto apgrozījumu) no tā reģistrācijas dienas.
Prasība par piegādātāju apvienības dalībnieku vai personālsabiedrības biedru kopējo vidējo gada finanšu (neto) apgrozījumu var tikt izpildīta arī ar viena piegādātāju apvienības dalībnieka vai personālsabiedrības biedra vidējo gada finanšu (neto) apgrozījumu prasībā norādītajā apmērā.

	
	Tehniskās un profesionālās spējas

	3.1.
	Pretendentam iepriekšējo trīs gadu laikā[footnoteRef:1] ir pieredze Iepirkuma priekšmetam līdzīgu pakalpojumu izpildē (pakalpojumi ir izpildīti un to rezultāti ir nodoti pasūtītājam), kuru ietvaros (vienā līgumā vai vairākos līgumos kopā) ir veikta augstākās izglītības procesu un informācijas sistēmu analīze trīs augstskolās, kur kopējais šajās augstskolās studējošo skaits tajā akadēmiskajā gadā, kura ietvaros izpildīts minētais pakalpojums, ir vismaz 30 000 (trīsdesmit tūkstoši). [1:  Šeit un turpmāk Nolikumā ar pieredzi iepriekšējo trīs gadu laikā tiek saprasts laika periods, kas ietver 2023., 2024. un 2025. gadu, kā arī 2026. gadu līdz piedāvājuma iesniegšanas dienai.] 

	Pretendenta  pieredzes apraksts un katra pieredzes aprakstā norādīto pakalpojumu saņēmēja parakstīta atsauksme vai alternatīvs dokuments, kurā ietvertā informācija kopumā apliecina visu šajā prasībā ietverto nosacījumu izpildi.

	3.2.
	Pretendenta rīcībā ir visi nepieciešamie resursi savlaicīgai un kvalitatīvai līguma izpildei, t.i., pretendents līguma izpildei nodrošinās speciālistus atbilstoši zemāk 3.2.1.-3.2.6. punktā uzskaitītajām prasībām.
Speciālisti drīkst apvienot vairākas lomas, ja tas pilnībā atbilst visām attiecīgajām lomām noteiktajām prasībām, izņemot projekta vadītāju un biznesa procesu analītiķi, kuri drīkst pildīt tikai savu lomu. Viens speciālists drīkst pildīt ne vairāk kā divas lomas. 
Pretendents drīkst piesaistīt papildu speciālistus, ja tas nepieciešams līgumā noteikto uzdevumu izpildei.
Projekta vadītājam un vismaz vienam biznesa procesu analītiķim jāspēj nodrošināt komunikāciju latviešu valodā (vismaz B2 līmenī atbilstoši Eiropas valodas līmeņu novērtējuma metodikai). Pārējiem speciālistiem jāspēj komunicēt un kvalitatīvi nodrošināt pakalpojuma sniegšanu angļu vai latviešu valodā, ievērojot tehniskajā specifikācijā noteiktos informācijas apmaiņas termiņus.
	Piesaistīto speciālistu saraksts.

	3.2.1.
	Projekta vadītājs:
1) augstākā izglītība projektu vadības vai informācijas tehnoloģiju jomā un/vai kvalificētas zināšanas projektu vadības jomā, ko apliecina starptautiski atzīts sertifikāts;
2) pieredze iepriekšējo trīs gadu laikā projekta vadītāja lomā vienā projektā, kura apjoms ir vismaz 250 000 EUR (divi simti piecdesmit tūkstoši euro) un kurā veikta procesu un informācijas sistēmu analīze, tai skaitā nākotnes IT arhitektūras izstrāde un biznesa prasību izstrāde un saskaņošana ar vairākām iesaistītajām pusēm.
	Speciālista apliecinājums un pieredzes apraksts, pievienojot izglītību apliecinošu dokumentu un/vai spēkā esošu starptautiski atzītu sertifikātu projektu vadības jomā (piemēram, PMP, PRINCE2 Practitionier, PMI Agile Certified Practionier u.c.).
Pieredzes aprakstā norādīto pakalpojumu saņēmēja parakstīta atsauksme vai alternatīvs dokuments, kurā ietvertā informācija kopumā apliecina visu šajā prasībā ietverto nosacījumu izpildi.

	3.2.2.
	Biznesa procesu analītiķis (divi speciālisti*):
1) augstākā izglītība (vismaz bakalaura grāds);
2) pieredze iepriekšējo trīs gadu laikā vienā projektā, kurā veikta BPMN 2.0 vai jebkura cita grafiskas procesu attēlošanas standarta procesu modelēšana, analīze un uzlabošana.
* Abas prasības jāizpilda katram speciālistam.
	Speciālista apliecinājums un pieredzes apraksts, pievienojot izglītību apliecinošu dokumentu.
Pieredzes aprakstā norādīto pakalpojumu saņēmēja parakstīta atsauksme vai alternatīvs dokuments, kurā ietvertā informācija kopumā apliecina visu šajā prasībā ietverto nosacījumu izpildi.

	3.2.3.
	IT sistēmu arhitekts:
1) augstākā izglītība (vismaz bakalaura grāds) datorzinātnēs vai informācijas un komunikāciju tehnoloģiju jomā vai citās eksakto zinātņu jomās un kvalificētas zināšanas IT sistēmu arhitektūras izstrādes jomā;
2) pieredze iepriekšējo trīs gadu laikā:
- uzņēmuma līmeņa (enterprise) IT arhitektūras izstrādē;
- programmatūras ieviešanā institūcijās (mērogojami multiklientu mākoņrisinājumi);
- darbā ar atvērtajiem vai starptautiskajiem datu standartiem.
	Speciālista apliecinājums un pieredzes apraksts, pievienojot izglītību apliecinošu dokumentu un spēkā esošu TOGAF (vai ekvivalentu) sertifikātu.
Pieredzes aprakstā norādīto pakalpojumu saņēmēja parakstīta atsauksme vai alternatīvs dokuments, kurā ietvertā informācija kopumā apliecina visu šajā prasībā ietverto nosacījumu izpildi.

	3.2.4.
	Tiesību aktu un datu aizsardzības eksperts:
1) augstākā juridiskā izglītība (otrā līmeņa profesionālā augstākā izglītība tiesību zinātnē, akadēmiskais vai profesionālais bakalaura vai maģistra grāds tiesību zinātnē) un/vai kvalificētas zināšanas datu aizsardzības jomā;
2) pieredze iepriekšējo trīs gadu laikā datu aizsardzības audita / atbilstības nodrošināšanā vienā projektā, kurā veikta informācijas sistēmu arhitektūras, datu koplietošanas vai integrācijas risinājumu analīze/izstrāde, ievērojot Vispārīgās datu aizsardzības regulas 2016/679 prasības.
	Speciālista apliecinājums un pieredzes apraksts, pievienojot izglītību apliecinošu dokumentu un datu aizsardzības speciālista kvalifikāciju apliecinošu informāciju (piemēram, reģistrācija Datu valsts inspekcijas datu aizsardzības speciālistu sarakstā vai spēkā esošs CIPP/E sertifikāts (vai ekvivalents)).
Pieredzes aprakstā norādīto pakalpojumu saņēmēja parakstīta atsauksme vai alternatīvs dokuments, kurā ietvertā informācija kopumā apliecina visu šajā prasībā ietverto nosacījumu izpildi.

	3.2.5.
	Finanšu un tirgus analītiķis:
1) augstākā izglītība (vismaz bakalaura grāds) finanšu, ekonomikas vai uzņēmējdarbības jomā;
2) pieredze iepriekšējo trīs gadu  laikā TCO (kopējo izmaksu) aprēķinu veikšanā informācijas sistēmai, kuras kopējais izmaksu apjoms ir vismaz 1 000 000 EUR (viens miljons euro).
	Speciālista apliecinājums un pieredzes apraksts, pievienojot izglītību apliecinošu dokumentu.
Pieredzes aprakstā norādīto pakalpojumu saņēmēja parakstīta atsauksme vai alternatīvs dokuments, kurā ietvertā informācija kopumā apliecina visu šajā prasībā ietverto nosacījumu izpildi.

	3.2.6.
	Starptautisks augstākās izglītības eksperts:
1) vismaz maģistra grāds vai tam pielīdzināma otrā līmeņa profesionālā augstākā izglītība;
2) pieredze iepriekšējo  trīs gadu laikā vienā ārvalsts augstākās izglītības digitalizācijas un/vai studiju procesu analīzes projektā, kurā ieviesta jauna vai uzlabota esošā studiju informācijas sistēma.
	Speciālista apliecinājums un pieredzes apraksts, pievienojot izglītību apliecinošu dokumentu.
Pieredzes aprakstā norādīto pakalpojumu saņēmēja parakstīta atsauksme vai alternatīvs dokuments, kurā ietvertā informācija kopumā apliecina visu šajā prasībā ietverto nosacījumu izpildi.

